Document ID: 32005D0571

SKLEP SVETA
z dne 12. julija 2005
o spremembah Sklepa 2001/264/ES o sprejetju predpisov Sveta o varovanju tajnosti
(2005/571/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 207(3) Pogodbe,
ob upoštevanju Sklepa Sveta 2004/338/ES, Euratom z dne 22. marca 2004 o sprejetju poslovnika Sveta (1), in zlasti člena 24 Sklepa,
ob upoštevanju naslednjega:
(1)
Dodatek 2 k Predpisom Sveta Evropske unije o varovanju tajnosti, ki je priložen Sklepu 2001/264/ES (2), vsebuje tabelo s primerjavo oznak stopenj tajnosti. Ta tabela je bila spremenjena s Sklepom Sveta 2004/194/ES z dne 10. februarja 2004 o spremembah Sklepa 2001/264/ES (3).
(2)
Francija in Nizozemska sta uradno obvestili Generalni sekretariat Sveta o spremembah v zvezi z njunimi oznakami stopenj tajnosti.
(3)
Zato je treba ustrezno spremeniti Sklep 2001/264/ES -
SKLENIL:
Člen 1
V Sklepu 2001/264/ES se Dodatek 1 in Dodatek 2 nadomestita z besedilom Priloge k temu sklepu.
Člen 2
Ta sklep se uveljavi z dnem objave v Uradnem listu Evropske unije.
V Bruslju, 12. julija 2005

Labels: 10
15